als_Latn dik_Latn sag_Latn
Tërbuni i Pukës fitoi titullin kampion të Kategorisë II pasi mundi në “Selman Stërmasi” në ndeshjen finale Partizanin me rezultatin 3-1.
Tërbuni i Pukës fitoi titullin kampion të Kategorisë II pasi mundi në “Selman Stërmasi” në ndeshjen finale Partizanin me rezultatin 3-1.
Pukjanët treguan në këtë sfidë, që tërhoqi vëmendjen e një numri të madh tifozësh se nuk e fituan rastësisht të drejtën për të luajtur në kategorinë e parë, pas një kampionati të shkëlqyer që e mbyllën në vendin e parë të Grupit A.
Finalja me Partizanin nisi me shumë entuziazëm nga të dyja skuadrat, por pas një fillimi thuasje të barabartë, Tërbuni arrin të kalojë i pari në avantazh. Pikërisht pa u mbyllur ende minuta e 15-të, pas një kundërsulmi të shpejtë Hetlem Capja, një futbollist me eksperiencë edhe në kategorinë superiore, godet fort nga distanca, duke e dërguar topin në cepin e majtë të portës së Partizanit.
Të kuqtë reagojnë menjëherë dhe arrijnë të baraspeshojnë gjithcka nëminutën e 22-të, teksa Gjoka devijoi për në portë një top të futur në zonë nga krahu i djathtë. Në minutat e mbetura të pjesës së parë, me gjithë përpjekjet e të dyja skuadrave, rezultati mbetet i pandryshuar.
Trajneri elbasanas i Tërbunit, Gentian Stojku, jep udhëzimet e duhura në pushim të ndeshjes, cka reflektohet me paraqitjen e skuadrës së tij në fraksionin e dytë. Pukjanët janë shumë më të qartë në lojën e tyre dhe i afrohen me shumë rrezikshmëri zonës së Partizanit.
Në minutën e 55-të, mbrojtja e kuqe nuk arrin ta përballojë presionin e Tërbunit, duke pësuar golin e dytë. Mbrojtësu Boja, në tentativë për ta larguar topin nga vija fatale e devijon në portën e tij.
Tashmë formacioni i Stojkut fiton më shumë siguri dhe është më i qartë në veprimet mbrojtëse dhe sulmuese, ndërsa Partizani me gjithë dëshirën e madhe për të barazuar, nuk ka rrezikshmërinë e duhur.
Në minutën e 75-të, pas një kundërsulmi nga e majta me protagonist Agastën, një nga më të mirët në fushë, Kulli nuk e ka të vështirë ta dërgojë topin në rrjetë. Tashmë kjo finale nuk ka më histori, Tërbuni fiton me meritë 3-1 dhe ngre lart kupën e kampionit të kategorisë së dytë, që iu dorëzua nga presidenti i nderit i FSHF-së, Mico Papadhopulli.
als_Latn als_Latn als_Latn als_Latn als_Latn als_Latn als_Latn als_Latn als_Latn